《隆山院》
宋代·宋之才

危磴盘云杪，惊涛涨晚空。
江山端有待，杖履偶相同。
孤塔苍茫外，千帆杳霭中。
谁知丘壑趣，未缚软尘红。

作者简介：（1090—1166）温州平阳人，字廷佐，号云海居士。徽宗政和八年进士。教授京兆府学。深务韬养，积十八年不迁官。后以荐召试，除正字。历校书郎、权吏部侍郎，奉祠。高宗绍兴中，以朝奉大夫致仕。卒谥文简。有《云海敝帚集》。